
Αρ 


. Φύλλου 1259 


ΑΠΟΦΑΣΕΙΣ 

Αριθμ. 4660 _ 

Νομιμοποίηση Ορειβατικού Καταφυγίου «ΒΑΡ¬ 
ΔΟΥΣΙΩΝ» στο όρος Βαρδούσια, στη θέση «Πι- 
τιμάλικο - Μετερίζια», της Περιφερειακής Ενό¬ 
τητας Φωκίδας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ-ΤΟΥΡΙΣΜΟΥ 

Έχοντας υπόψη: 

1 .Τις διατάξεις του άρθρου 52 παρ. 12 του ν. 4280/2014 
(ΦΕΚΑ' 159) «Περιβαλλοντική αναβάθμιση και ιδιωτική 
πολεοδόμηση - Βιώσιμη ανάπτυξη οικισμών Ρυθμίσεις 
δασικής νομοθεσίας και άλλες διατάξεις» όπως αντικα- 
ταστάθηκε με το άρθρο 23 του ν.4519/2018 (ΦΕΚ Α'25) 
«Φορείς Διαχείρισης προστατευόμενων περιοχών και 
άλλες διατάξεις». 

2. Τις διατάξεις του άρθρου 56 του νόμου 998/1979 
όπως αυτό αντικαταστάθηκε με το άρθρο 36 του νόμου 
4280/2014 (ΦΕΚ Α' 159) «Περιβαλλοντική αναβάθμιση 
και ιδιωτική πολεοδόμηση -Βιώσιμη ανάπτυξη οικισμών - 
Ρυθμίσεις δασικής νομοθεσίας και άλλες διατάξεις», 
τροποποιήθηκε με το άρθρο 35 του ν. 4315/2014 (ΦΕΚ 
Α' 269) «Πράξεις εισφοράς σε γη και σε χρήμα - Ρυμο¬ 
τομικές απαλλοτριώσεις και άλλες διατάξεις» και τροπο¬ 
ποιήθηκε με το άρθρο 17 του ν. 4519/2018 (ΦΕΚ Α'25) 
«Φορείς Διαχείρισης προστατευόμενων περιοχών και 
άλλες διατάξεις». 

3. Τις διατάξεις του άρθρου 16 παρ. 3 του α.ν. 864/1937 
(ΦΕΚ Α' 377) «Περί συστάσεως και λειτουργίας Τουρι¬ 
στικών ή Ταξιδιωτικών Γραφείων και περί Τουριστικών 
και Εκδρομικών Σωματείων», όπως αντικαταστάθηκε 
με το άρθρο 26 παρ.4 του ν.δ. 3430/1955 (ΦΕΚ Α' 307) 
«Περί τροποποιήσεως, συμπληρώσεως και καταργήσεως 
διατάξεων περί Ελληνικού Οργανισμού Τουρισμού και 
άλλων τινών διατάξεων». 

4. Τις διατάξεις του άρθρου 3 του α.ν 771/1945 (ΦΕΚ 
Α' 321) περί παραχώρησης κτισμάτων στον Ορειβατικό 
Σύνδεσμο. 

5. Τις διατάξεις του άρθρου 12 του ν. 4002/2011 (ΦΕΚ 
Α' 180) περί σύστασης Ειδικής Υπηρεσίας Προώθησης 
και Αδειοδότησης Τουριστικών Επενδύσεων στον Ελ¬ 
ληνικό Οργανισμό Τουρισμού, όπως συμπληρώθηκε με 


το άρθρο 148 του ν. 4070/2012 (ΦΕΚ Α' 82), περί Ειδι¬ 
κής Υπηρεσίας Προώθησης και Αδειοδότησης Τουρι¬ 
στικών Επενδύσεων στον ΕΟΤ και με το άρθρο 14 του 
ν. 4179/2013 (ΦΕΚ Α' 175) περί μεταφοράς της Ειδικής 
Υπηρεσίας του ΕΟΤ του άρθρου 12 του ν. 4002/2011 στο 
Υπουργείο Τουρισμού. 

6. Τις διατάξεις του άρθρου 1 παρ. 3 περ. ηη του 
ν. 4276/2014 (ΦΕΚ Α' 155) περί ορισμού των ορειβατι¬ 
κών καταφυγίων ως εγκαταστάσεις ειδικής τουριστικής 
υποδομής. 

7. Τις διατάξεις του άρθρου 26 παρ. 1 του ν.δ. 3430/1955 
(ΦΕΚ Α' 307) «Περί τροποποιήσεως, συμπληρώσεως και 
καταργήσεως διατάξεων περί Ελληνικού Οργανισμού 
Τουρισμού και άλλων τινών διατάξεων». 

8. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και Κυβερνητικά όργανα» που 
κυρώθηκε με το άρθρο 1 του π.δ. 63/2005 (ΦΕΚ Α' 98). 

9. Τις διατάξειςτου άρθρου 4 του π.δ. 70/2015 (ΦΕΚ Α' 
114) περί ανασύστασης και μετονομασίας Υπουργείων, 
με το οποίο το Υπουργείο Παραγωγικής Ανασυγκρό¬ 
τησης, Περιβάλλοντος και Ενέργειας μετονομάζεται σε 
Υπουργείο Περιβάλλοντος και Ενέργειας. 

10. Τις διατάξειςτου άρθρου 2 του π.δ. 123/2016 (ΦΕΚ 
Α' 208) περί ανασύστασης και μετονομασίας Υπουργεί¬ 
ων, με το οποίο ανασυνιστάται το ΥπουργείοΤουρισμού. 

11. Τις διατάξεις του π.δ. 125/2016 (ΦΕΚ Α' 210) «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών.». 

12. Τις διατάξεις του π.δ. 127/2017 (ΦΕΚΑ' 157) «Ορ¬ 
γανισμός Υπουργείου Τουρισμού». 

13. Τις διατάξεις του π.δ. 132/2017 (ΦΕΚΑ' 160) «Ορ¬ 
γανισμός Υπουργείου Περιβάλλοντος και Ενέργειας». 

14. Την υπ' αριθμ. Υ198/16.11.2016 απόφαση του Πρω¬ 
θυπουργού (ΦΕΚ Β' 3722) «Ανάθεση αρμοδιοτήτων στον 
Αναπληρωτή Υπουργό Περιβάλλοντος και Ενέργειας, 
Σωκράτη Φάμελλο». 

15. Την υπ' αριθμ. 2868/18.02.2004 (ΦΕΚ Β' 398) κοινή 
απόφαση των Υπουργών Ανάπτυξης και Γεωργίας «Κανο¬ 
νισμός Ορειβατικών Καταφυγίων», όπως τροποποιήθηκε 
με το άρθρο πρώτο παρ. ΣΤ υποπαρ. ΣΤ15 περ. 5 του 
ν. 4254/2014 (ΦΕΚΑ' 85). 

16. Την υπ' αριθμ. 23948/20.11.2015 (ΦΕΚ Β' 2570) 
κοινή απόφαση των Αναπληρωτών Υπουργών Οικονο¬ 
μίας, Ανάπτυξης και Τουρισμού και Περιβάλλοντος και 
Ενέργειας «Καθορισμός προδιαγραφών ορειβατικών κα- 

ταφυγίων και διαδικασία χορήγησης Ειδικού Σήματος 
Λειτουργίας». 

17. Την υπ' αριθμ. 1095/24.2.2016 αίτηση του Πεζοπο- 
ρικού Ομίλου Αθηνών, εισερχόμενο στο Υπουργείο Οικο¬ 
νομίας, Ανάπτυξης καιΤουρισμού με α.π. 4948/11.3.2016 
και στην ΕΥΠΑΤΕ με απ. 100/15.3.2016. 

18. Την υπ' αριθμ. 507267/16.2.2006 απόφαση Γενικού 
Γραμματέα ΕΟΤ «Διαπιστωτική Πράξη ορειβατικού κα¬ 
ταφυγίου ΒΑΡΔΟΥΣΙΩΝ στη θέση 'Πιτιμάλικο-Μετερίζια' 
Νομού Φωκίδας». 

19. Το από Ιουνίου 2016, «Τοπογραφικό Διάγραμμα 
Γεωτεμαχίου με Κτίριο Ορειβατικού Καταφυγίου στη 
θέση Πιτιμάλικο - Μετερίζια στο Όρος Βαρδούσια της 
Π Ε Νομού Φωκίδας» του Τοπογράφου Μηχανικού Μπι- 
στικώκου Κωνσταντίνου. 

20. Το υπ' αριθμ. 21492/31.10.1969, παραχωρητήριο/ 
οριστικός τίτλος του Νομάρχη Φωκίδας για παραχώρη¬ 
ση στον Πεζοπορικό Όμιλο Αθηνών, δημόσιας δασικής 
έκτασης δύο (2) στρεμμάτων. 

21. Το υπ' αριθμ. οικ. 85392.302/5.2.2007 έγγραφο της 
Δ/νσης Προστασίας Δασών και Φυσικού Περιβάλλοντος 
περί «Νομιμοποίησης ορειβατικού καταφυγίου Βαρδου¬ 
σιών στη θέση 'Πιτιμάλικο - Μετερίζια 1 Νομού Φωκίδας». 

22. Το υπ' αριθμ. 1950/128787/20-9-2017 έγγραφο του 
Δασαρχείου Άμφισσας. 

23. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τη νομιμοποίηση του υφιστάμενου ορειβατικού κατα¬ 
φυγίου ΒΑΡΔΟΥΣΙΩΝ, του Πεζοπορικού Ομίλου Αθηνών 
με σκοπό να εξυπηρετεί την πεζοπορία, την ορειβασία, 
την αναρρίχηση και γενικά τις δραστηριότητες ορεινού 
τουρισμού. Το ορειβατικό καταφύγιο βρίσκεται σε δα¬ 
σική έκταση και εντός των ορίων γεωτεμαχίου, εμβαδού 
2.000 τ.μ., σε υψόμετρο 1.900 μέτρων, στη θέση «Πιτιμά- 
λικο-Μετερίζια» του όρους Βαρδούσια Περιφερειακής 
Ενότητας Φωκίδας. Αποτυπώνεται και περιγράφεται στο 
από Ιουνίου 2016 τοπογραφικό διάγραμμα, κλίμακας 
1/200,τουΤοπογράφου Μηχανικού Κωνσταντίνου Μπι- 
τσικώκου με συντεταγμένες κορυφών βασιζόμενες στο 
Εθνικό Γεωδαιτικό Σύστημα Αναφοράς ΕΓΣΑ 1987 και 
στοιχεία περιμέτρου (Α,Β,Γ,Δ,Α), το οποίο αντικατέστησε 
το από Μάίου 2003, Τοπογραφικό διάγραμμα, κλίμακας 
1/200, του Αρχιτέκτονα Μηχανικού Νίντου Νικολάου, το 
οποίο ελέγχθηκε και θεωρήθηκε από το Δασάρχη Άμφισ¬ 
σας με ημερομηνία 20-9-2017 και συμπληρώθηκε από 
τον Προϊστάμενο του Τμήματος Επιτρεπτών Επεμβάσε¬ 
ων στα Δασικά Εδάφη, Πάρκων και Αλσών της Δ/νσης 
Προστασίας Δασών του Υπουργείου Περιβάλλοντος και 
Ενέργειας και το οποίο προσαρτάται στην παρούσα. 

Το ορειβατικό καταφύγιο έχει ανεγερθεί σε δημό¬ 
σια δασική έκταση εμβαδού 2.000 τ.μ. Η ανωτέρω 
έκταση που έχει παραχωρηθεί, δυνάμει του υπ' αριθ. 
21492/31.10.1969 οριστικού τίτλου Νομάρχη Φωκίδας 
(υπ' αριθμ. 20 σχετικό), αποτελεί ιδιοκτησία του Πεζο- 
πορικού Ομίλου Αθηνών. 

Το ορειβατικό καταφύγιο είναι δυναμικότητας 18 κλι¬ 
νών. Οι κτιριακές εγκαταστάσεις αυτού συνιστούν κτίσμα 
δύο ορόφων, συνολικής δομημένης επιφάνειας 120,31 


τ.μ., αποτελούμενο από Υπόγειο: 39,07 τ.μ., Ισόγειο: 62,64 
τ.μ. και Α όροφο: 18,60 τ.μ. 

Η πρόσβαση σ' αυτό γίνεται από δημόσιο δασικό 
χωματόδρομο από το χωριό Αθανάσιος Διάκος (Άνω 
Μουσουνίτσα) μέχρι το καταφύγιο και από τα ορειβατικά 
μονοπάτια ως εξής: α) Αθανάσιος Διάκος - Προφήτης 
Ηλίας - Σταυρός - Κόρακας, β) Αθανάσιος Διάκος - Λούκι - 
Κόρακας, γ) Κάτω Μουσουνίτσα - Ασανσέρ - Κόρακας, 
δ) Ε4 - Αρτοτίνα - Διάσελο Σταυρού - Αθανάσιος Διάκος, 
ε) Κονιάκος - Λάκες Κονιάκου - Πουρνιά - Ασανσέρ - Κό¬ 
ρακας, στ) Αρτοτίνα - Αρτοτινά Λιβάδια - Πάνω Ψηλό - 
Σούφλες - Δάφνος. 

Η νομιμοποίηση του εν λόγω ορειβατικού καταφυγίου 
δίνεται με τους κάτωθι όρους και προϋποθέσεις: 

• Ο δικαιούχος φέρει την ευθύνη για κάθε πιθανή ζημία σε 
τρίτους και θα αναλάβει την υποχρέωση λήψης όλων των 
απαραίτητων μέτρων αντιπυρικής προστασίας της περιβάλ- 
λουσας βλάστησης και των εγκαταστάσεων βάσει έγγραφων 
οδηγιών της Δασικής και Πυροσβεστικής Υπηρεσίας. 

• Απαγορεύεται οποιαδήποτε επέμβαση στη γύρω έκτα¬ 
ση, πλην των καθορισμένων για την επέμβαση θέσεων. 

■ Δεν επιτρέπεται περαιτέρω απώλεια της δασικής 
βλάστησης πέραν της μέχρι σήμερα πραγματοποιημέ¬ 
νης. Εάν κάτι τέτοιο απαιτηθεί πρέπει να εγκριθεί από 
τη δασική υπηρεσία. 

• Για κάθε επιπλέον πρόσκαιρη ή μόνιμη κατασκευή 
που πρόκειται να δημιουργηθεί απαιτείται προηγούμενη 
έγκριση της δασικής υπηρεσίας για τις εκτάσεις που προ¬ 
στατεύονται από τις διατάξεις της Δασικής Νομοθεσίας. 

• Απαγορεύεται η μεταβολή ή διεύρυνση της χρήσης 
της έκτασης πέραν του συγκεκριμένου σκοπού. 

• Θα υπάρξει πρόβλεψη λήψης όλων των απαραίτητων 
μέτρων προστασίας των εργαζομένων ή των τυχόν επι¬ 
σκεπτών του δασικού χώρου. Απαιτείται επ' αυτού όπως 
τοποθετηθούν καλαίσθητες πινακίδες προειδοποίησης 
πιθανών κινδύνων που διατρέχουν οι παραπάνω. 

• Η παρούσα απόφαση χορηγείται για όσο διάστημα 
ισχύει η δραστηριότητα. Σε περίπτωση που δεν εκπλη¬ 
ρωθεί ή εκλείψει ή οποτεδήποτε ήθελε μεταβληθεί ο 
σκοπός για τον οποίο δίνεται η έγκριση αυτή και δεν 
τηρηθούν οι προαναφερόμενοι όροι, η έκταση θα επα- 
νέλθει χωρίς άλλες διατυπώσεις ως δασικού χαρακτήρα 
έκταση στην εποπτεία της Δασικής Αρχής, για να τη δι¬ 
αχειριστεί κατά τις διατάξεις της Δασικής Νομοθεσίας, 
και η απόφαση παύει να ισχύει. 

• Η παρούσα απόφαση χορηγείται υπέρ του προσώ¬ 
που που εγκρίθηκε και ισχύει αυστηρά γι' αυτόν. Τυχόν 
αλλαγή του δικαιούχου που θα απαιτηθεί, θα πραγματο¬ 
ποιηθεί με τροποποίηση της παρούσας μόνο ως προς το 
πρόσωπο ή τον φορέα, χωρίς αλλαγή των λοιπών όρων 
της επέμβασης. Η μίσθωση του ορειβατικού καταφυγίου 
σε τρίτον από το δικαιούχο δε συνιστά αλλαγή του προ¬ 
σώπου στο οποίο απευθύνεται η απόφαση. 

• Η νομιμοποίηση αυτή δεν συνεπάγεται μεταβολή του 
δασικού χαρακτήρα της έκτασης, διαρκεί όσο εκπληρώ¬ 
νεται ο σκοπός για τον οποίο δίνεται. 

• Σε περίπτωση που για οποιοδήποτε λόγο παύσει η 
δραστηριότητα, ο δικαιούχος οφείλει να απομακρύνει 
τις εγκαταστάσεις που κατασκεύασε εντός της έκτασης 

και να αποκαταστήσει το χώρο επέμβασης, σύμφωνα 
με τις υποδείξεις της δασικής υπηρεσίας. Εάν αυτό δεν 
τηρηθεί, θα εφαρμοστούν οι κυρώσεις του άρθρου 71 
του ν. 998/1979 ως ισχύει, τηρουμένων του λοιπού των 
προϋποθέσεων της παραγράφου 12 άρθρου 45 νόμου 
998/1979 ως ισχύει και η έκταση επανέρχεται στο καθε¬ 
στώς που ίσχυε πριν από την αλλαγή της χρήσης της. 

• Η απόφαση αυτή δεν απαλλάσσει τον δικαιούχο από 
την εξασφάλιση τυχόν άλλων προβλεπομένων εγκρίσε¬ 
ων ή αδειών. 

• Η παρούσα επέχει θέση οικοδομικής άδειας και έγκρι¬ 
σης επέμβασης του άρθρου 45 του ν. 998/1979 ως ισχύει. 

• Για την έκδοση της παρούσας, σύμφωνα με το άρθρο 
52 παρ. 12 του ν. 4280/2014 (ΦΕΚ Α' 159) δεν απαιτού¬ 
νται, υπαγωγή σε ΠΠΔ και καταβολή ανταλλάγματος 

χρήσης- 

■ Η εγκατάσταση στην έκταση θα πραγματοποιηθεί 
με πρωτόκολλο εγκατάστασης, το οποίο θα συντάξει 
το Δασαρχείο, ως αρμόδια δασική υπηρεσία της οικείας 


Αποκεντρωμένης Διοίκησης και αντίγραφο του πρέπει 
να αποσταλεί στη Δ/νση Προστασίας Δασών του Υπουρ¬ 
γείου Περιβάλλοντος και Ενέργειας και στο Υπουργείο 
Τουρισμού. Οι θέσεις επέμβασης είναι συγκεκριμένες και 
αυστηρά προσδιορισμένες στο έδαφος διά του πρωτο¬ 
κόλλου εγκατάστασης που θα συνταχθεί, δύναται δε να 
τροποποιηθούν μετά από εισήγηση της αρμόδιας δασι¬ 
κής αρχής, αν προκόψουν σοβαρά ζητήματα προστασίας 
του φυσικού περιβάλλοντος. 

• Η παρακολούθηση και εφαρμογή των ανωτέρω, ανα¬ 
τίθεται στο Δασαρχείο ή Δ/νση Δασών Φωκίδας. 

• Ο δικαιούχος με την εγκατάστασή του στην έκταση, 
αποδέχεται πλήρως τους σχετικούς όρους της παρούσας 
απόφασης, ενώ η μη συμμόρφωσή του στους τεθέντες 
όρους συνεπάγεται υποχρεωτικά την ανάκλησή της, με 
τις προκύπτουσες από την Δασική Νομοθεσία συνέπειες. 

•Το Δημόσιο δεν φέρει καμία ευθύνη για τυχόν εκνίκη- 
ση εκ μέρους τρίτων της έκτασης, επί της οποίας εγκρί- 
θηκε η νομιμοποίηση. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Μαρτίου 2018 

Οι Υπουργοί 

Αναπληρωτής Υπουργός 
Περιβάλλοντος και Ενέργειας Τουρισμού 

ΣΩΚΡΑΤΗΣ ΦΑΜΕΛΛΟΣ ΕΛΕΝΑ ΚΟΥΝΤΟΥΡΑ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























